Els ninots indultats omplin de festa fallera el Castell d'Alaquàs
24/02/2014

# Els ninots indultats omplin de festa fallera el Castell d'Alaquàs

*   24/02/2014
*   [Imprimir](#)
*   Compartir
*    https://www.alaquas.org/documento.asp?id\_do=14269

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14269%2F0&title=Ajuntament%20d%27Alaqu%C3%A0s.%20Premsa.Els%20ninots%20indultats%20omplin%20de%20festa%20fallera%20el%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14269/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14269/24022014img_4128_Form_4.jpg)](https://www.alaquas.org/ficheros/documentos/2014/2/14269/24022014img_4128_Form_10.jpg "<a href='https://www.alaquas.org/ficheros/documentos/2014/2/14269/24022014img_4128_Form_10.jpg' target=_blank><i class='fa fa-external-link' aria-hidden='true'></i>.Els ninots indultats omplin de festa fallera el Castell d'Alaquàs</a>")

La Junta Local Fallera posa en marxa per primera vegada el Premi del Públic al millor ninot indultat de les Falles 2014 que serà triat a través d'un procés de votació popular.

Tots els ninots indultats de cadascun dels onze monuments grans i els onze infantils de les comissions falleres d’Alaquàs ja es poden contemplar al Castell d’Alaquàs. El passat diumenge 23 de febrer es va inaugurar oficialment l’Exposició del Ninot de les Falles 2014, a càrrec de l’Alcaldessa d’Alaquàs, Elvira García Campos, el Regidor de Festes, Óscar García Merenciano i les Falleres Majors d’Alaquàs, Silvia Cabello Martínez i Irene Aparicio Cervera. A la cita van estar presents també tots els components de Junta Local Fallera i representants de cadascuna de les onze comissions d’Alaquàs.

L’acte va començar a les 11 hores del matí. En arribar les Falleres Majors, tallaren la cinta amb la què es va donar per inaugurada aquesta exposició. Tot seguit la comitiva va recórrer les instal·lacions del Castell. L’Exposició del Ninot podrà ser visitada fins al proper 13 de març en l’horari habitual del Castell.

En l’acte es va lliurar també el premi a la jove guanyadora del Concurs de Cartells de les Falles d’Alaquàs, Lorena Pastor Martínez, autora de la imatge elegida per al Cartell de les Falles 2014, i que té com a lema **“Tots al carrer en falles”.**

**Premi del Públic al millor ninot indultat**

Com a novetat de les Falles 2014, Junta Local Fallera d’Alaquàs ha posat en marxa enguany el Premi del Públic al millor ninot indultat, tant major com infantil, que serà triat mitjançant un procés de votació popular i que es lliurarà el proper 16 de març en el Lliurament oficial de Premis. El sistema de votació serà per mitjà de papereta que podrà adquirir-se al preu de 1€ al component de Junta Local de cada comissió o en horari de dilluns a divendres de 18  a 20 h en el Castell d'Alaquàs, on estaran situades les urnes, des del 23 de febrer fins el 13 de març.